
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 44
                                                            din 28 februarie 2022
privind aprobarea închirierii directe a terenului situat în Municipiul Sighișoara, str. Mitropolit Andrei Șaguna f.nr., ocupat de construcția – MAGAZIN MIXT
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.531/10.02.2022 şi la Consiliul Local Sighișoara cu nr. 5.885/21.02.2022, de referatul de aprobare, înregistrat cu nr. 4.534/10.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Ținând cont de cererea înregistrată la Municipiul Sighişoara cu nr. 3.561/03.02.2022, formulată de domnul Dan Perțe, în calitate de administrator al S.C. CORALIA COM S.R.L., cu referire la aprobarea închirierii directe a terenului în suprafață de 60 mp., ocupat de construcția – magazin mixt, situat în Municipiul Sighișoara, str. Mitropolit Andrei Șaguna f.nr.;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul privat, fișa mijlocului fix având numărul de inventar 53.008; 
Având în vedere Autorizația de construire nr. 124/2005, eliberată în scopul autorizării lucrărilor de construire spațiu comercial – construcție provizorie; 

Având în vedere faptul că, potrivit proiectului strategiei de dezvoltare economico - socială, Municipiul Sighișoara, încurajează prestările de servicii şi comerţul, care reprezintă ponderea cea mai importantă ca număr, în economia locală; 
Dat fiind faptul că de-a lungul timpului, S.C. CORALIA COM S.R.L., prin magazinul mixt, oferă cu ajutorul angajaților, prin realizarea unor servicii de calitate, satisfacerea necesităților produselor de bază a locuitorilor din zonă, urmărind creșterea atractivității și competitivității ofertelor;
Având în vedere prevederile art. 1, litera b) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;
Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 4.532/10.02.2022, prin care se propune aprobarea închirierii directe a terenului situat în Municipiul Sighișoara, str. Mitropolit Andrei Șaguna f.nr., ocupat de construcția – MAGAZIN MIXT;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă închirierea directă a terenului în suprafață de 60 mp., ocupat de construcția – magazin mixt, situat în Municipiul Sighișoara, str. Mitropolit Andrei Șaguna f.nr., către S.C. CORALIA COM S.R.L., conform planului de situație, anexat prezentei.
  (2) Chiria va fi de 960 lei/lună, respectiv de 16 lei/mp./lună, stabilită în conformitate cu prevederile art. 1, litera b) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată semestrial cu indicele de inflaţie.
(3) Durata închirierii va fi de 5 (cinci) ani, începând cu data de 01.03.2022.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Burghelea Bogdan - Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. S.C. CORALIA COM S.R.L.
13 ex.  
B.A. 
